CELEX: 62017CN0588
Language: sk
Date: 2017-10-09 00:00:00
Title: Vec C-588/17 P: Odvolanie podané 9. októbra 2017: Španielske kráľovstvo proti rozsudku Všeobecného súdu (šiesta komora) z 20. júla 2017 vo veci T-143/15, Španielske kráľovstvo/Európska komisia

8.1.2018   
            
            
               SK
            
            
               Úradný vestník Európskej únie
            
            
               C 5/21
            
         Odvolanie podané 9. októbra 2017: Španielske kráľovstvo proti rozsudku Všeobecného súdu (šiesta komora) z 20. júla 2017 vo veci T-143/15, Španielske kráľovstvo/Európska komisia
   (Vec C-588/17 P)
   (2018/C 005/29)
   Jazyk konania: španielčina
   
      Účastníci konania
   
   
      Odvolateľ: Španielske kráľovstvo (v zastúpení: M. J. García-Valdecasas Dorrego, splnomocnená zástupkyňa)
   
      Ďalší účastník: Európska komisia
   
      Návrhy odvolateľa
   
   
               —
            
            
               vyhovieť predmetnému odvolaniu a čiastočne zrušiť rozsudok Všeobecného súdu z 20. júla 2017, vo veci T-143/15, Španielske kráľovstvo/Európska komisia (ECLI:EU:T:2017:534), v rozsahu, v akom sa týka finančných opráv uložených Španielskemu kráľovstvu, ktorými sa z financovania Európskou úniou vylučujú niektoré výdavky vynaložené členskými štátmi v rámci Európskeho poľnohospodárskeho záručného fondu (EPZF) a Európskeho poľnohospodárskeho fondu pre rozvoj vidieka (EPFRV) (Ú. v. EÚ L 16, 2015, s. 62 až 205/75), v súvislosti s prírodnými znevýhodneniami a agroenviromentálnymi opatreniami programu rozvoja vidieka pre autonómne spoločenstvo Kastília a León, pokiaľ ide o podporu pre oblasti s prírodnými znevýhodneniami vo výške 1 793 798,22 eura,
               
            
         
               —
            
            
               v novom rozsudku, ktorý bude vydaný, zrušiť vykonávacie rozhodnutie Komisie zo 16. januára 2015 v rozsahu, v akom sa týka finančných opráv uložených Španielskemu kráľovstvu, ktorými sa z financovania Európskou úniou vylučujú niektoré výdavky vynaložené členskými štátmi v rámci Európskeho poľnohospodárskeho záručného fondu (EPZF) a Európskeho poľnohospodárskeho fondu pre rozvoj vidieka (EPFRV) (Ú. v. EÚ L 16, 2015, s. 62 až 205/75), v súvislosti s prírodnými znevýhodneniami a agroenviromentálnymi opatreniami programu rozvoja vidieka pre autonómne spoločenstvo Kastília a León, pokiaľ ide o podporu pre oblasti s prírodnými znevýhodneniami vo výške 1 793 798,22 eura,
               
            
         
      Odvolacie dôvody a hlavné tvrdenia
   
   
               1.
            
            
               
                  Zjavné skreslenie skutkového stavu
               
               Došlo k zjavnému skresleniu skutkového stavu, keďže i) ako v žalobe uviedlo a preukázalo Španielske kráľovstvo, pred zmierovacím orgánom bola dosiahnutá dohoda o základe pre finančnú opravu a ii) Španielske kráľovstvo preukázalo, akým spôsobom sa na kŕmne plochy bez zvierat môžu vzťahovať sporné opatrenia a teda akým spôsobom môžu byť dotknuté opravami uloženými Komisiou.
            
         
               2.
            
            
               
                  Nesprávne právne posúdenie rozsahu platnosti dohôd uzavretých pred zmierovacím orgánom, ktoré je dôsledkom zjavného porušenia zásady riadnej správy veci verejných a zásady lojálnej spolupráce
               
               Odôvodnenie zo strany Všeobecného súdu je postihnuté nesprávnym právnym posúdením, keďže nezohľadňuje platnosť a účinky čiastočných dohôd uzavretých medzi Komisiou a členským štátom pred zmierovacím orgánom. Všeobecný súd navyše tým, že vo svojom odôvodnení uznal možnosť správneho orgánu jednostranne a bez akýchkoľvek vysvetlení nerešpektovať dohody, ku ktorým spolu s niektorým štátom dospel v zmierovacom konaním – upravenom v právnych predpisoch práve preto, aby Komisia a štáty mohli dospieť k dohode – dopustil zjavného porušenia zásady riadnej správy veci verejných a zásady lojálnej spolupráce.
            
         
               3.
            
            
               
                  Nesprávne právne posúdenie vychádzajúce z neodôvodnenia napadnutého rozsudku
               
               Všeobecný súd nerozhodol o bode III.2.3 odvolania, v ktorom navrhovateľ namieta porušenie článku 31 ods. 2 nariadenia č. 1290/2005 (1) a zásady proporcionality spočívajúce v tom, že Komisia do základu pre finančnú opravu zahrnula príjemcov podpory v znevýhodnených oblastiach bez kŕmnych plôch.
            
         
               4.
            
            
               
                  Nesprávne právne posúdenie dosahu článku 31 ods. 2 nariadenia č. 1290/2005 a súdne preskúmanie zásady proporcionality, ako aj porušenie zásady riadneho výkonu spravodlivosti
               
               Všeobecný súd nevykonal súdne preskúmanie, ktoré mal vykonať v súlade s článkom 31 ods. 2 nariadenia a so zásadou proporcionality, a ktoré smeruje k určeniu, či daný štát splnil svoje povinnosti preukázať, že Komisia pochybila v súvislosti s finančnými dôsledkami uvedeného protiprávneho konania. Nezaoberal sa ani údajmi poskytnutými Španielskym kráľovstvom, ktoré dokladajú pochybenie Komisie.
               Odôvodnenie zo strany Všeobecného súdu porušilo tiež zásadu riadneho výkonu spravodlivosti, pretože nezohľadňuje fakt, že Španielske kráľovstvo určilo počet podnikov podliehajúcich povinnosti uskutočniť sčítanie dobytka a odchyľuje sa od predmetu sporu vymedzeného účastníkmi konania.
            
         
      (1)  Nariadenie Rady (ES) č. 1290/2005 z 21. júna 2005 o financovaní Spoločnej poľnohospodárskej politiky (už nie je platné) (
         Ú. v. EÚ L 209, 2005, s. 1
      ).